保良局第一張永慶中學

保良局第一張永慶中學（簡稱保一或保良一中，英文：Po Leung Kuk No.1 W.H. Cheung College）係香港黃大仙區慈雲山一間資助男女子英文中學，亦係保良局開辦嘅第一間中學，位於慈雲山蒲崗村道173號，之前個校名叫保良局總理聯誼會第一中學。 校史 1960年代，為配合政府提出嘅中學普及計劃，保良局決定起一間中學。 1967年，政府分咗一塊喺鑽石山墳場、有50000平方米大嘅地畀保良局，於是保良局利用呢塊地起咗間中學，叫保良局總理聯誼會第一中學。 1971年，學校成立並開始起校舍。 1972年，校舍起好。 1973年，由當時港督麥理浩爵士主持開校儀式。 1994年，張永慶基金見到間校舍有啲落後，所以出錢幫佢哋起間新校舍。為咗記念佢呢次嘅貢獻，於是學校改名叫保良局第一張永慶中學。 2010年，決定喺停車場起新翼。2011年，新翼落成。為咗記念顏寶鈴女士捐嘅五十萬，所以新翼就叫顏寶鈴大樓。 學校設施 呢間學校有多媒體教學中心、語言實驗室、互聯網室、會議室、圖書館、特別教室、飯堂、有蓋操場、體育館、籃球場、排球場、羽毛球場，仲有高爾夫球練習場。 出名教師 林婷婷：無綫新聞明珠台記者及新聞主播 出名舊生 傅小慧，JP：律政司政務專員、前發展局、民政事務局副秘書長、前香港駐北京辦事處主任 阮國恆：金管局副總裁 蔡耀昌：民主黨、支聯會成員 黃錦星，GBS，JP：環境局局長 邱騰華，GBS，JP：商務及經濟發展局局長，前任香港行政長官辦公室主任及環境局局長 李志恆：香港中西區區議會正街選區議員 鄭希怡：歌手 駱振偉：ViuTV節目主持 陳曉琪：創作歌手 陳凱韻（甘比）︰華人置業執行董事 梁兆輝：香港電台節目主持人同唱片騎師 吳超覺：香港國際足球球證 參考